b"\n_START_ARTICLE_\nS\xc3\xa3o Crist\xc3\xb3v\xc3\xa3o de Futebol e Regatas\n_START_SECTION_\nHist\xc3\xb2ria\n_START_PARAGRAPH_\nEl Clube de Regatas S\xc3\xa3o Crist\xc3\xb3v\xc3\xa3o va ser fundat el 12 d'octubre de 1898 en una zona propera a la platja de S\xc3\xa3o Crist\xc3\xb3v\xc3\xa3o pels esportistes Jos\xc3\xa9 Galv\xc3\xa3o, Jos\xc3\xa9 Queir\xc3\xb3s, Lu\xc3\xads Corr\xc3\xaaa e S\xc3\xa1, Lu\xc3\xads Parisot, Ant\xc3\xb4nio Maurity, i E. Bordine e Moura e Castro. El S\xc3\xa3o Crist\xc3\xb3v\xc3\xa3o Atl\xc3\xa9tico Clube nasqu\xc3\xa9 el 5 de juliol de 1909 a una casa del carrer Bela per iniciativa de Jo\xc3\xa3o i Carlos Cantu\xc3\xa1ria, Barroso Magno, A. Perdeneiras i Jo\xc3\xa3o Germano. El S\xc3\xa3o Crist\xc3\xb3v\xc3\xa3o de Futebol e Regatas fou fundat quan el Clube de Regatas S\xc3\xa3o Crist\xc3\xb3v\xc3\xa3o i el S\xc3\xa3o Crist\xc3\xb3v\xc3\xa3o Atl\xc3\xa9tico Clube es fusionaren el 13 de febrer de 1943._NEWLINE_El 21 de novembre de 1926 el S\xc3\xa3o Crist\xc3\xb3v\xc3\xa3o guany\xc3\xa0 el campionat carioca despr\xc3\xa9s de derrotar el Flamengo 5-1.\n_START_SECTION_\nEstadi\n_START_PARAGRAPH_\nJuga els seus partits a l'estadi Estadi Figueira de Melo, Figueirinha, amb capacitat per a 8.000 espectadors.\n_START_SECTION_\nColors\n_START_PARAGRAPH_\nL'uniforme del S\xc3\xa3o Crist\xc3\xb3v\xc3\xa3o \xc3\xa9s tot blanc. Existeix una regla de la FIFA, CBF i FFERJ, que autoritza el club a jugar sempre amb aquest uniforme. L'equip no t\xc3\xa9 segon equipament, essent els seus rivals qui han de canviar-lo en cas de necessitat. \xc3\x89s l'\xc3\xbanic club del m\xc3\xb3n amb aquesta autoritzaci\xc3\xb3."